

## PLANINSKO DRUŠTVO BREŽICE

# razpisuje

#### Tabor za odrasle v CŠOD Soča Tolmin(Dijaška ulica 12, Tolmin)

**Tabor bo potekal v prostorih CŠOD Soča Tolmin od ponedeljka 12. do srede 14. avgusta 2024**

**Vodnika: Toni Hribar** in **Tinko Vimpolšek** vodnika PZS.

**Potrebna oprema:** planinska oblačila in obutev za sredogorje za letne razmere, priporočam pohodne palice.

**Prehrana in pijača:** v CŠOD Tolmin, kjer bomo imeli v ponedeljek večerjo, v torek zajtrk in večerjo in v sredo zajtrk. Za malico in pijačo na turah poskrbi vsak zase.

**Prevoz:** z avtomobili udeležencev, strošek prevoza udeleženci poravnajo šoferju. Cena prevoza se poravna vozniku in znaša ob polnem avtu – 4 potnikih okvirno 20€.

**Prijave:** **do torka 9.7.** Darinki Suša, tel. 051 822 141, mail:darinka.susa@gmail.com

**Cena:** 82€, vključuje spanje, vodenje in opisano hrano. Stroški prevoza in cestnine niso vključeni v ceno in se poravnajo direktno vozniku oziroma na blagajni za cestnino oz. parkirnino. Stroške je možno poravnati v 2 obrokih po 41 € – julija in avgusta. Stroške za vodenje tabora krije PD Brežice.

**Opis:** Iz Brežic se bomo mimo Ljubljane in Škofje Loke ali Idrije (glede na cestne razmere in zapore) peljali do Tolmina in se nastanili v CŠOD. Čiste vožnje brez postankov je okoli 205 km kar znese 2:30 – 2:40. Po namestitvi si bi še istega dne ogledali Korita Tolminke (vstopnina 8 €, dolžina 2 km, čas hoje cca 1,5 ure) + spominsko cerkev Svetega duha na Javorci (vstopnina 3,2 €, 15 do 20 min. hoje ) ali se povzpeli na Tolminski Triglav (1142 m, brez koče, 2:15 hoje) ali opravili vzpon na Kobiljo glavo (1475 m) od koče na planini Stador (koča, 1:15- 1:30 hoje). V naslednjih dveh dneh sta predvidena izleta iz Avse na Matajur (1645 m, 2:30, koča, Italija – obvezen osebni dokument) in Stol (1673 m, iz Breginja 3:15 h vzpona, razgleden a dolg greben, brez koče). V sredo bi ob povratku lahko izbrali drugo cesto (čez Vršič ali Predel) in si ogledali znamenitosti ob Soči (slap Kozjak, slap Boka, Velika korita Soče, Alpinum Julijana, Korita Mlinarice, izvir Soče, trdnjava Kluže...). Cilje bomo izbirali glede na naše želje in zmožnosti. Praviloma bomo naše ture začeli takoj po zajtrku. V domu velja njihov hišni red in se bomo obnašali v skladu z njim.

Za več informacij:

https://www.soca-valley.com/sl/predstavitev-znamenitosti/tolminska-korita/
https://www.soca-valley.com/sl/predstavitev-znamenitosti/javorca/
<https://www.hribi.net/izlet/avsa_matajur/1/747/1350>
<https://www.mountainsgeek.com/poti/zabce-tolminski-triglav-poloje-cez-zabijski-vrh/>
https://www.ocistimogore.si/ideje-za-izlete/pi34-kobilja-glava
<https://www.hribi.net/izlet/breginj_stol_julijske_alpe/1/750/1464>
https://pdkobarid.com/gore-okoli-nas-z-opisi-tur/stol-1673-m-n-m/

Za več informacij sem dosegljiv na tel. 041 365 642 ali mail: tonihribar64@gmail.com. Vodja tabora Toni Hribar

V primeru zares slabe vremenske napovedi bo tabor odpovedan.

**Vnaprejšnja prijava je potrebna** zaradi organizacije tabora in prevoza.

Če se tabora ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo, ter lepe planinske dni!**

**Prijavnica**

Spodaj podpisani . . . . . . . . . . . . . . . . . . . . . . . . . . . . . . rojen-a . . . . . . . .,

Številka OI . . . . . . . . . . . . . . . . . . . izdana od . . . . . . . . . . . . . . . . . . . . . .,

Član PD . . . . . . . . . . . . . . . . . ., št planinske izkaznice. . . . . . . . . . . . . . . .

se prijavljam na tabor na CŠOD Tolmin od 12. – 14. avgusta. Prvi obrok stroškov se plača ob prijavi, drug obrok do 10. 8. in preostanek na licu mesta oz. ob nastanku stroškov vozniku avtomobila.

 podpis